open-index/open-wikipedia-markdown huggingface dataset:
Կարապետ Չալյան

**Կարապետ Գրիգորի Չալյան**, (), հայ հունահռոմեական ըմբիշ, 2019 թվականի եվրոպական խաղերի, 2016 թվականի Եվրոպայի և 2020 թվականի Եվրոպայի առաջնությունների մեդալակիր։

## Կենսագրություն
Ծնվել է 1993 թվականի օգոստոսի 7-ին Գյումրիում։ 2010 թվականից հանդես է եկել միջազգային մրցումներում։ 2013 թվականին դարձել է պատանիների աշխարհի և Եվրոպայի չեմպիոն՝ մինչև 74 կգ քաշային կարգում։ 2015 թվականին  մասնակցել է Բաքվում անցկացվող Եվրոպական խաղերին։ 2016 թվականին Ռիգայում ընթացող Եվրոպայի առաջնությունում մինչ 75 կգ քաշային կարգում Կարապետը նվաճել է բրոնզե մեդալ։ 2019 թվականին Մինսկում ընթացող Եվրոպական խաղերի մինչև 77 կգ քաշային կարգում նա դարձավ արծաթե մեդալակիր` եզրափակչում զիջելով ռուս Ալեքսանդր Չեխիրկինին։ 2019 թվականի աշխարհի առաջնությունում նվաճել է  Տոկիո 2020-ի օլիմպիական ուղեգիր։

2020 թվականի փետրվարին Հռոմում տեղի ունեցած մայրցամաքային առաջնության մինչև 77 կգ քաշային կարգում Կարապետը բրոնզե մեդալի համար պայքարում հաղթել է բուլղարացի մարզիկ Այկ Մնացականյանին և նվաճել Եվրոպայի առաջնության բրոնզե մեդալ։ Նույն թվականին մասնակցել է Սերբիայի Բելգրադ քաղաքում անցկացվող ըմբշամարտի աշխարհի անհատական առաջնությանը։

2021 թվականին Լեհաստանի մայրաքաղաք Վարշավայում տեղի ունեցած Եվրոպայի առաջնությունում Կարապետ Չալյանը չի կարողացել նվաճի բրոնզե մեդալ։

## Ծանոթագրություններ

## Արտաքին հղումներ
*Օլիմպիական VLOG. Կարապետ Չալյան
*Chalyan, Karapet (ARM)

Կատեգորիա:Հայ ըմբշամարտիկներ
Կատեգորիա:Հայ օլիմպիական ըմբշամարտիկներ
Կատեգորիա:Օլիմպիական խաղերի մարզիկներ Հայաստանից
Ծովի երգերը

«**Ծովի երգերը**» (), 1970 թվականի խորհրդա-ռումինական երաժշտական ֆիլմ-ռևյու, որը նկարահանել է Ֆրանչիսկ Մունտյանուն։

1970-ական թվականների սկզբին ԽՍՀՄ-ում մեծ ժողովրդականություն է ձեռք բերել Տեմիստոկլե Պոպայի երգերի (Ռոբերտ Ռոժդեստվենսկու ռուսերեն տեքստով) և ռումինացի դերասան ու երգիչ Դան Սպետարի հմայքի շնորհիվ, որը խաղացել է Նատալյա Ֆատեևայի հետ (նրա փոխարեն կադրից դուրս երգում է Լարիսա Մոնդրուսը)։

Ֆիլմը միաժամանակ նկարահանվել է ռուսերեն և ռումիներեն լեզուներով, այդ պատճառով երկու տարբերակներում կադրերի և դուբլների մոնտաժը տարբեր է։

Ֆիլմը 1971 թվականին ԽՍՀՄ-ում դրամարկղային հասույթի առաջատար է եղել, որտեղ զբաղեցրել է 8-րդ տեղը՝ 36,7 միլիոն հանդիսատեսով։

## Սյուժե
Կոնստանցա քաղաքից ռումինացի ուսանողների ինքնագործ երաժշտական խումբը պատրաստվում է մասնակցել Սոչիի փառատոնին, սակայն նրանք չգիտեն պարտադիր երգի տեքստը։ Միևնույն ժամանակ պարտադիր երգի տեքստն ամբողջ երկրում տարածվել է այն պատճառով, որ այն գողացել են մոսկովյան արխիվներից մեկից։ Սոչիի փառատոնի ներկայացուցիչ Նինա Դենիսովան (Նատալյա Ֆատեևա) ժամանում է այն քաղաք (Կոնստանցա), որտեղ գտնվում էր անսամբլը, որը ղեկավարում էր ուսանող Միխայը (Դան Սպետարու)։ Նինան դուր է գալիս Միխային, և սյուժեում սկիզբ է առնում սիրային պատմություն։

Գնացքով Բուխարեստ մեկնելիս Միխայն իմանում է պարտադիր երգի մեղեդին՝ լսելով ջութակահար բանդիտներին Նինայի ազդանշանով («Սա պարտադիր երգն է»)՝ այն անգիր սովորելով և ներկայացնելով իր թիմին։ Ժյուրին միաձայն որոշում է ուսանողական խմբին ուղարկել փառատոն։ Ուղևորությունից առաջ Միխայի ու  Նինայի միջև ժամանակավոր պառակտում է տեղի ունենում համույթի մասնակիցներից մեկի՝ Սիլվիայի պատճառով։ Ջերմանավով բոլոր հերոսները մեկնում են Սոչի, որտեղ էլ պետք է տեղի ունենա փառատոնը։

## Դերեում
* Դան Սպետարու - Միխայ
* Նատալյա Ֆատեևա - Նինա Դենիսովա
* Յոն Դիքիսյանու - գանգստեր
* Իոանա Անաստասիու
* Շտեֆան Բենիկե - Տոմա
* Էմիլ Խոսու
* Դումիտրու Կեսա
* Միրչա Կոնստանտինեսկու
* Միրելա Գիտեսկու
* Վալենտինա Կուցենկո - քարտուղար, հանձնաժողովում ձայներ հաշվող
* Ռեկա Նադ
* Պետեր Պաուլխոֆեր
* Մարինա Լոբիշևա
* Լյուդմիլա Սմարագդովա

## Նկարահանող խումբ
* Սցենարի հեղինակներ՝ Բորիս Լասկին,  Ֆրանչիսկ Մունտյանու
* Ռեժիսոր՝ Ֆրանչիսկ Մունտյանու
* Օպերատորներ՝ Ալեքսանդր Շելենկով, Իոլանդա Չեն-Յու-Լան
* Կոմպոզիտորներ՝ Տեմիստոկլե Պոպա, Մարկ Ֆրադկին
* Երգերի տեքստի հեղինակ՝ Ռոբերտ Ռոժդեստվենսկի
* Երգերի կատարում՝ Դան Սպետարու, Լարիսա Մոնդրուս
* 1971 թվականին թողարկվել է ֆիլմից չորս երգով ձայնասկավառակ (Мелодия, Д 00030081-2)

## Ծանոթագրություններ

## Արտաքին հղումներ
* Երգեր «ծովի երգեր»կինոֆիլմից на songkino.ru http://hifi.aiq.ru/info_st/kino/pesni_morya_(1970).html  
*  
* «Песни моря» на сайте CineMagia.Ro 
* "Cîntecele mării" - полный фильм (рум.) на YouTube

Կատեգորիա:1970 ֆիլմեր
Կատեգորիա:1970-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային կինոկատակերգություններ
Կատեգորիա:Խորհրդային ֆիլմեր
Կատեգորիա:Ռումինական ֆիլմեր
Կատեգորիա:1970-ականների խորհրդային ֆիլմեր
Խաղաղ օրերին

**«Խաղաղ օրերին»** (), 1950 թվականի  խորհրդային գեղարվեստական ֆիլմ, որը նկարահանել է ռեժիսոր Վլադիմիր Բրաունը Իոսիֆ Պրուտի սցենարով Կիևի կինոստուդիայում։

## Նկարահանումներ
Ֆիլմի նկարահանման հրապարակում հավաքվել են խորհրդային կինոյի ապագա ամենավառ աստղղերը՝ Անդրեյ Սովան, Վյաչեսլավ Տիխոնովը, Վերա Վասիլևան, Գեորգի Յումատովը, Էլինա Բիստրիցկայան։ Ֆիլմը դարձել է նորամուտային Էլինա Բիստրիցկայայի համար։ Բացի այդ, ֆիլմում նկարահանվել է «Չապաև» ֆիլմի ժամանակներից հայտնի դարձած դերասան Լեոնիդ Կմիտը։ Ֆիլմի խորհրդատուներից մեկը եղել է 1-ին կարգի կապիտան Լև Պետրովիչ Խիյայնենը, որը հետագայում դարձել է փոխ-ծովակալ, Խաղաղօվկիանոսյան նավատորմի ստորջրյա ուժերի հրամանատար (1956-1960)։

Ֆիլմի բնական պայմաններում նկարահանումներին մասնակցել են Սևծովյան նավատորմի «Щ» V-бис տիպի սուզանավեր՝ «C-201» («ПК-8») և «С-207» («ПК-2»)։

## Սյուժե
Առաջին հետպատերազմյան տարիներ։ Խորհրդային սուզորդները զբաղված են մարտական ուսումով, դուրս են գալիս բաց ծով։ Այս փաստը գրավել է կապիտալիստական երկրներից մեկի հետախուզության ուշադրությունը։ Որոշ ժամանակ անց խորհրդային սուզանավերից մեկը պայթում է ականի վրա և, կորցնելով ուղղությունը և կառավարումը, ընկնում է ծովի հատակին։ Հստակ կատարելով հրամանատարի հրամանները՝ անձնակազմը ձեռնամուխ է լինում վնասների վերացմանը։

Բայց այդ իրադարձություններից քիչ առաջ զորավարժությունների տարածքում հայտնվել և գործում է մեկ այլ սուզանավ։

## Դերերում

## Նկարահանող խումբ
* Սցենարի հեղինակ՝ Իոսիֆ Պրուտ
* Ռեժիսոր՝ Վլադիմիր Բրաուն
* Օպերատոր՝ Դանիիլ Դեմուցկի, Միխայիլ Չյոռնի
* Նկարիչ՝ Ալեքսեյ Բոբրովնիկով
* Կոմպոզիտոր՝ Յուլի Մեյտուս

## Թողարկում
Վլադիմիր Բրաունի ֆիլմն զբաղեցնում է 720-րդ տեղը խորհրդային վարձույթի ամենահայտնի դրամարկղային ֆիլմերի ցանկում։ Այն դիտել է 23,5 մլն հանդիսատես։

## Ծանոթագրություններ

## Արտաքին հղումներ
* «Խաղաղ օրերին» ֆիլմը «Энциклопедия отечественного кино» կայքում

Կատեգորիա:1950 ֆիլմեր
Կատեգորիա:1950-ականների ռուսերեն ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:1950-ականների խորհրդային ֆիլմեր
Մերիջեյն Միքեր

**Մերիջեյն Միքեր** (**', ), ամերիկացի գրող։

== Գործունեություն ==
[[Պատկեր:Cover of Spring Fire - Vin Packer Marijane Meaker 1952.jpg|մինի|ձախից|«Գարնանային կրակ» վեպի կազմը]]

Վին Փաքեր անունով նա գրել է մի շարք դետեկտիվ և հետախուզական վեպեր, այդ թվում՝ «Գարնանային կրակը» (**'): Ինչպես Էն Ալդրիխ Միկերը գրում էր գիտական հանրաճանաչ գրքեր լեսբուհիների մասին, և Քերր (**') կեղծանունով նա գեղարվեստական պատմվածքներ էր գրում երիտասարդների համար։ Վերջապես Մերի Ջեյմս (**'), անվան տակ նա գրքեր գրեց փոքր երեխաների համար։

## Մրցանակներ
Միքերը ստացել է բազմաթիվ մրցանակներ, այդ թվում՝ Ամերիկյան գրադարանային ասոցիացիայի կողմից Մարգարեթ Էդվարդսի մրցանակը երիտասարդական գրականության համար։ Նյու Յորք Թայմսը նրան անվանել է «երիտասարդական գրականության մեծ վարպետներից մեկը»։ «Ոսկե թագ» գրական ընկերությունն ամեն տարի մրցանակ է շնորհում մեկ հեղինակի՝ լեսբիական գրականության ոլորտում աշխատելու համար։ Միքերը մրցանակը շահել է 2013 թվականին և միացել Էնն Բաննոնին, Սառա Օլդրիջին, Ջեյն Ռուլին, Էլեն Հարթին և շատ այլ մարդկանց։

## Անձնական կյանք
Միքերը երկու տարվա ընթացքում հարաբերություններ է ունեցել գրող Պատրիսիա Հայսմիթի հետ։ Այս հարաբերությունների մասին նա գրել է 2003 թվականի վավերագրական հուշագրության մեջ։ 2006 թվականից Միքերը ապրում է Նյու Յորքի Իսթ Հեմփթոն քաղաքում։

## Ծանոթագրություններ

## Արտաքին հղումներ
*   M. E. Kerr and Mary James official website
* 
* День каминг-аута: 5 писателей, чьи жизни изменила гомосексуальность 
* Aldrich, James, Kerr, and Packer at LC Authorities with 2, 4, 30, and 5 records
* 
* 
* 
* 
* 

Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի արձակագիրներ
Կատեգորիա:Ամերիկացի կին վիպասաններ
Կատեգորիա:Ամերիկացի մանկագիրներ
Կատեգորիա:Գրական կեղծանուններով հայտնի հեղինակներ
Կատեգորիա:ԼԳԲՏ վիպասաններ
Կատեգորիա:Լեսբուհի գրողներ
Կատեգորիա:Ամերիկացի երկարակյացներ
Կարեն Ասլանյան

**Կարեն Յուրիի Ասլանյան** (), հայ հունահռոմեական ըմբիշ, 2018, 2019 և 2020 թվականների ըմբշամարտի Եվրոպայի առաջնության բրոնզե մեդալակիր։ Ներկայացրել է Հայաստանը Մինսկում տեղի ունեցած 2019 թվականի Եվրոպայի 2-րդ խաղերում, զբաղեցրել է 5-րդ տեղը։

## Կենսագրություն
Ծնվել է 1995 թվականի հուլիսի 22-ին Երևանում։ Ակտիվորեն սկսել է զբաղվել ըմբշամարտով 2006 թվականից։ 2012 թվականին դարձել Է Եվրոպայի պատանիների չեմպիոն, 2013 թվականին՝ պատանիների աշխարհի չեմպիոն։

2014 թվականին պատանիների աշխարհի առաջնությունում Կարեն Ասլանյանը նվաճել է արծաթե մեդալ։ 2015 թվականին դարձել է Համաբանակային 6-րդ ամառային խաղերի փոխչեմպիոն, 2017 թվականին՝ հունահռոմեական ըմբշամարտի բանակայինների աշխարհի առաջնության չեմպիոն։ 2015 թվականին պարգևատրվել է ՀՀ զինված ուժերի «Վազգեն Սարգսյան» մեդալով։

2018 թվականին մինչև 67 կգ քաշային կարգում դարձել է Եվրոպայի առաջնության բրոնզե մեդալակիր։ 2019 թվականին Բուխարեստում կայացած Եվրոպայի առաջնությունում կրկին նվաճել է բրոնզե մեդալ։

2020 թվականի փետրվարին Իտալիայի մայրաքաղաքում  տեղի ունեցած մայրցամաքի առաջնությունում մինչև 67 կգ քաշային կարգում Կարենը նվաճել է բրոնզե մեդալ։

Կարեն Ասլանյանը հանդես է գալիս նաև ակումբային առաջնություններում․ 2017 թվականին «Սամուրգաշև եղբայներ» մարզական ակումբի թիմի կազմում դարձել է Ռուսաստանի գավաթակիր, նույն թվականին Իրանում անցկացված հունահռոմեական ըմբշամարտի աշխարհի ակումբային առաջնությունում իրանական «Սինա Սանաթ Իզեհ» թիմի կազմում դարձել է փոխչեմպիոն։

2021 թվականի մայիսի 8-ին Բուլղարիայի մայրաքաղաք Սոֆիայում անցկացված հունահռոմեական ըմբշամարտի վերջին վարկանիշային մրցաշարում նվաճել է Տոկիո 2020-ի օլիմպիական ուղեգիր։

2025 թվականի ապրիլին Բրատիսլավայում կայացած Եվրոպայի առաջնությունում 63 կգ քաշային կարգում նվաճել է արծաթե մեդալ։ Եզրափակիչ գոտեմարտում պարտվել է թուրք՝ Քերեմ Քամալին։

## Ծանոթագրություններ

## Արտաքին հղումներ
*Aslanyan, Karen (ARM)

Կատեգորիա:Բնօրինակում անաղբյուր հոդվածներ
Կատեգորիա:Հայ ըմբշամարտիկներ
Արթուր Բարսեղյան (լողորդ)

**Արթուր Հովհաննեսի Բարսեղյան** (), հայ լողորդ։

## Կենսագրություն
Արթուր Բարսեղյանը ծնվել է 2002 թվականի մարտի 29-ին Երևանում։ Հանդիսանում է պատանիների, երիտասարդների և մեծահասակների Հայաստանի բազմակի չեմպիոն  և ռեկորդակիր, միջազգային մրցաշարերի հաղթող է։ 2016 թվականին ԱՄԷ-ում մեծահասակների կազմում  մասնակցել է աշխարհի գավաթի խաղարկությանը, որտեղ սահմանել է անձնական ռեկորդ և բարելավել իր արդյունքները, բայց մրցանակային տեղ չի զբաղեցրել։  6-րդ տեղն է զբաղեցրել 2017 թվականին Հունգարիայում կայացած  Եվրոպական օլիմպիական փառատոնին։ Նույն թվականին պատանիների աշխարհի առաջնությունում լրացրել է միջազգային կարգի սպորտի վարպետի նորմատիվը։

2018 թվականին մասնակցել է Հելսինկիի միջազգային մրցաշարին։ 2018 թվականին Արգենտինայում կայացած պատանեկան Օլիմպիական խաղերում 22․69 արդյունքով 50 մետր ազատ ոճում զբաղեցրել է 7-րդ տեղը։ 2019 թվականին Բուդապեշտում կայացած պատանիների աշխարհի առաջնությունում զբաղեցրել է 7-րդ տեղը և լրացնելով B վարկանիշ։

Եղել է 2019 թվականի Համահայկական խաղերի չեմպիոն, 2021 թվականի Բուլղարիայի բաց առաջնության չեմպիոն, արծաթե և բրոնզե մեդալակիր։

Տոկիո 2020 թվականի օլիմպիական խաղերի մասնակից է, որտեղ հանդես է եկել 50 և 100 մետր ազատ ոճերում։

## Ծանոթագրություններ

## Արտաքին հղումներ
*Ութ լավագույնների միջև պայքարում Արթուր Բարսեղյանը մրցատարածությունը հաղթահարել է 0.50,45 ժամանակում և նվաճել է ոսկե մեդալ

Կատեգորիա:Հայ լողորդներ
Կատեգորիա:Մարզիկներ այբբենական կարգով
Թոմ Սթարիջ

**Թոմաս Սիդնի Ջերոմ Սթարիջ** (, ), անգլիացի դերասան և «Թոնի» մրցանակի հավակնորդ։

## Կենսագրություն
Սթարիջ Թոմը ծնվել է 1985 թվականի դեկտեմբերի 21-ին Անգլիայում՝ Լոնդոնում՝ ռեժիսոր Չարլզ Սթարիջի և դերասանուհի Ֆիբի Նիկոլսի ընտանիքում։ Ավարտել է Վինչեստերի քոլեջը։ Ունի կրտսեր քույր՝ Մատիլդան, և կրտսեր եղբայր՝ Արթուրը։

Կինոյում առաջնաելույթ է ունեցել 1996 թվականին՝ «Գուլիվերի ճանապարհորդությունները» ֆիլմում խաղալով իր հոր դերը։ 2004 թվականին նկարահանվել Է «Փառամոլության տոնավաճառ» ֆիլմում Ջորջ Օսբորն կրտսերի և «Լինել Ջուլիա» ֆիլմում՝ Ռոջեր Գոսելինի դերում։

2008 թվականին «Տելեպորտ» ֆիլմում պետք է խաղար գլխավոր դեր, սակայն ռեժիսոր Դագ Լայմանը նկարահանումների սկզբնական շրջանում որոշել է, որ Սթարիջը շատ երիտասարդ է այդ դերի համար, և նրան փոխարինել է Հեյդեն Քրիստենսենը։ 2009 թվականին թողարկվել է «Ռոք-վոկալ» ֆիլմը, որտեղ Սթարիջը խաղացել է գլխավոր դերերից մեկը։

Նա սովորել է դերասան Ռոբերտ Փեթինսոնի հետ նույն դասարանում, որի հետ այժմ էլ ընկեր են։

## Անձնական կյանք
2011-2015 թվականներին Սթարիջը հարաբերությունների մեջ է եղել դերասանուհի Սիեննա Միլլերի հետ։ Նրանք ունեցել են դուստր՝ Մարլոու Օտոլին Լեյնգ Սթարիջը։

## Ֆիլմագրություն

## Ծանոթագրություններ

Կատեգորիա:Բրիտանացի հեռուստատեսային դերասաններ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Կատեգորիա:Անգլիացի դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Անգլիացի տղամարդ թատրոնի դերասաններ
Կատեգորիա:20-րդ դարի անգլիացի տղամարդ դերասաններ
Դիմա Մասլեննիկով

**Դիմա Մասլեննիկով** (ամբողջական անունը՝ **Դմիտրի Անդրեևիչ Մասլեննիկով**,), ռուս տեսաբլոգեր, երգիչ, հեղինակ-կատարող և ռեստորանի սեփականատեր։ ՅուԹյուբ տեսահոսթինգում հրապարակում է այնպիսի ժանրերում տեսահոլովակներ, ինչպիսիք են լայֆհաքները, ուրվականների որսը և էքստրեմալ տեսանյութեր, նաև 2019 թվականի աշնանը զբաղվել է *«Просто Масло»* կոչվող վլոգային ալիքով։ Ներառվել է Ռուսաստանի ՅուԹյուբի ամենահարուստ բլոգերների Թոփ-12 ցանկում։ Ըստ *«Չելյաբինսկն այսօր»* կայքի՝ Չելյաբինսկի ամենահայտնի բլոգերներից մեկն է։

2021 թվականի հունիսի դրությամբ՝ Դիմա Մասլեննիկովի յություբյան հիմնական ալիքն ունեցել է ավելի քան 10,5 միլիոն բաժանորդ և 1,4 միլիարդ դիտում։

## Կենսագրություն
### Մանկություն և պատանեկություն
Դմիտրի Մասլեննիկովը ծնվել է 1994 թվականի դեկտեմբերի 21-ին Չելյաբինսկի մարզի Ուստ Կատավ քաղաքում։ Ավելի ուշ տեղափոխվել է Մոսկվա։ Ընտանիքը մնացել է  Ուրալում։ Ավարտել է մաթեմատիկակական թեքումով մոսկովյան դպրոց։ Ընդունվել է Ռուսաստանի Դաշնության կառավարությանը կից ֆինանսական համալսարան, բայց միևնույն ժամանակ հասկացել, որ դա իրեն չի հետաքրքրում։

### Կարիերա
Գործունեությունը սկսել է 2014 թվականին, հենց այդ ժամանակ էլ ստեղծել է յություբյան ալիքը։ Որպես ալիքի ձևաչափ ընտրվել է ակնարկները, լայֆհաքները ու միստիկ տեսանյութերը։ Յոթ տարվա ընթացքում հավաքել է ավելի քան 10.5 միլիոն բաժանորդ և 1.4 միլիարդ դիտում։

2020 թվականին ընդգրկվել է Ռուսաստանի ամենաբարձր վարձատրվող բլոգերների ցուցակում, որը կազմել է Forbes-ից Անաստասիա Լյալիկովան։ Բլոգերի տարեկան եկամուտը կազմել է 780000 $։

## Մասնակցություն նախագծերում
### 2014–2015
2014-2015 թվականներին եղել է սեփական «Погнали Шоу» շոուի վարողը, որտեղ կիսվել է լայֆհակներով և բաղադրատոմսերով։ Ավելի ուշ, եղել է մեկ այլ՝ «101 գործ» շոուի հաղորդավարը։

### 2016 թվական
2016 թվականին Դիմա Մասլեննիկովը թողարկել է նոր նախագիծ՝ «GhostBuster» անվանումով, որտեղ նա այցելում է վախեցնող և խորհրդավոր վայրեր, օրինակ, Մոսկվայի տարածքում գտնվող Հիվրանսկի հիվանդանոց։

### 2018 թվական
2018 թվականին Մասլեննիկովն իր նախագծին մասնակցելու համար հրավիրել է երգիչ Եգոր Կրիդին։

### 2020 թվական
2020 թվականին բացել է նոր խորագիր *«Экстремальные прятки»* անվանումով։

## Բիզնես
2019 թվականի հոկտեմբերին Մասլեննիկովը բացել է իր «Այստեղ ինչ-որ մեկն ուտում է՞» ռեստորանը։

## Ֆիլմագրություն
### Կրկնօրինակում

### Մասնակցություն հեռուստանախագծերին
* 2015 — «Պարիր» (Առաջին ալիք)
* 2017 — «Թող ասեն»
* 2017 — «Թեման՝ Դիմա Մասլեննիկով» (հեռուստաալիք RU.TV)
* 2018 — «Ու՞ր է տրամաբանությունը»
* 2019 — «Հրուշակագործ» (3 եթերաշրջան)
* 2021 — «Երեկոյան Ուրգանտ»

## Սկավառակագրություն
### Սինգլներ

## Տեսագրություն

## Մրցանակներ և անվանակարգեր

## Ծանոթագրություններ

Կատեգորիա:Ռուս երաժիշտներ
Կատեգորիա:Երաժիշտներ այբբենական կարգով
Կատեգորիա:Ռուս երգիչներ
Կատեգորիա:Ռուս բլոգերներ
Քելլի Մաքդոնալդ

**Քելլի Մաքդոնալդ** (, ), շոտլանդացի դերասանուհի և «Էմմի» մրցանակի դափնեկիր։

## Վաղ տարիներ
Քելլի Մաքդոնալդը ծնվել է 1976 թվականին վաճառքի բաժանմունքի ղեկավարի ընտանիքում։

## Կարիերա
Քելլի Մաքդոնալդի դերասանական կարիերան սկսվել է 1996 թվականին, քասթինգ է անցել «Ասեղի վրա» ֆիլմում Դիանայի դերի համար, որի կատարման համար առաջադրվել է *BAFTA Scotland* մրցանակի։ Դրան հաջորդել են ոչ պակաս նկատելի աշխատանքներ այնպիսի ռեժիսորների ֆիլմերում, ինչպիսիք են Ռոբերտ Օլթմենը, Մարկ Ֆորսթերը, Ռեյմոնդ դե Ֆելիտան, Շեկհար Կապուրը և Կոեն եղբայրները։

2005 թվականին դերասանուհին մասնակցություն է ունեցել *[[BBC]]* հեռուստաընկերության «Աղջիկը սրճարանից» հեռուստաֆիլմում, որտեղ նրա գործընկերն եղել է Բիլ Նայիին։ Ջինա Քելիի դերի համար առաջադրվել է «Ոսկե գլոբուս» մրցանակի և որպես լավագույն դերասանուհի արժանացել «Էմմի»-ի։

2010 թվականից ի վեր գործել է «Ընդհատակյա կայսրություն» հեռուստասերիալի հիմնական դերասանական կազմում, որում խաղացած դերի համար առաջադրվել է «Ոսկե գլոբուս» (2011 թվական) և «Ոսկե գլոբուս» (2012 թվական) մրցանակների՝ որպես երկրորդ պլանի լավագույն հեռուստատեսային դերասանուհի։

2010 թվականի դեկտեմբերին *[[Vanity Fair]]* ամսագրին տված հարցազրույցում Քելի Մաքդոնալդը հաստատել է, որ ինքը Հարի Փոթերի զրուցավեպի վերջին մասում պետք է հանդես գա գորշ տիկնոջ ուրվականի դերով։

## Անձնական կյանք
2003 թվականի օգոստոսի 23-ին Քելին ամուսնացել է երաժիշտ Դուգ Փեյնի հետ։ Զույգն ունեցել է երկու որդի՝ Ֆրեդի Պիտեր Փեյնը և Տեոդոր Ուիլյամ Փեյնը։ Նրանք բաժանվել են 2017 թվականին։

## Ֆիլմագրություն

## Ծանոթագրություններ

Կատեգորիա:«Էմմի» մրցանակի դափնեկիրներ
Կատեգորիա:Ամերիկացի դերասանուհիներ
Կատեգորիա:Աուդիոգիրք կարդացողներ
Կատեգորիա:Բրիտանացի հեռուստատեսային դերասանուհիներ
Կատեգորիա:Շոտլանդացի դերասաններ
Սունդարբան (ազգային պարկ)

**Սունդարբան ազգային պարկ,**  ազգային կենսոլորտային և վագրային արգելոց Արևմտյան Բենգալիայում, Սունդարբան շրջանի հնդկական հատվածում՝ Բրահմապուտրա, Գանգես և Մեգխնի գետերի ընդհանուր դելտայի արտաքին մասում։ Տարածքի ընդհանուր մակերեսը 1 միլիոն հա։ Հողահանդակների կեսից ավելին բաժին է ընկնում Հնդկաստանին, իսկ մնացածը տարածվում է Բանգլադեշում։ Սունդարբանը ծածկված է խիտ մանգրային անտառներով, որոնք համարվում են աշխարհի ամենաընդարձակ մանգրային մացառուտները։ Սունդարբանը հանդիսանում է բենգալյան վագրերի և ուրիշ անհետացող կենդանիների բնակեցման բնական միջավայր։ Պարկում ապրում են նաև թռչունների շատ տեսակներ, անողնաշարավորներ և սողուններ, ինչպես նաև ծովային կոկորդիլոսներ։

1911 թվականին անգլիական գաղութացման ժամանակաշրջանում Սունդարբանի շրջանը նկարագրվում էր իբրև անանցանելի, անհայտ և չուսումնասիրված ջունգլիներ՝ Խունգլի և Մեգհնա գետերի գետաբերանների միջև 226 կիլոմետր ձգվածությամբ, 16902 կմ² տարածքով։ Սունդարբան ազգային պարկը հիմնադրվել է 1973 թվականին՝ որպես վագրային արգելոց՝ բենգալյան վագրերի պոպուլյացիայի պահպանման նպատակով։ 1977 թվականին ստացել է արգելոցի կարգավիճակ, իսկ 1984 թվականի մայիսի 4-ին՝ ազգային պարկի։ 1987 թվականին Սունդարբան ազգային պարկը մտել է ՅՈՒՆԵՍԿՕ-ի համաշխարհային ժառանգության ցուցակի մեջ։ Կենսոլորտային արգելոցի կարգավիճակ ստացել է 1989 թվականին։

## Ծանոթագրություններ

## Արտաքին հղումներ
* Sundarban National Park
* Official UNESCO website entry
* 
* 
* Indian Wildlife Tours Sundarbans National Park
* Web123India: Sundarbans

Կատեգորիա:1973 հիմնադրումներ Հնդկաստանում
Կատեգորիա:1984 հիմնադրված բնության հատուկ պահպանվող տարածքներ
Կատեգորիա:Կատեգորիա ԲՊՀՄ II
Կատեգորիա:Համաշխարհային ժառանգություն Հնդկաստանում
Կատեգորիա:Հնդկաստանի ազգային պարկեր
Կատեգորիա:Հնդկաստանի աշխարհագրություն
Հայկ Բալյան

**Հայկ Բալյան** (, ), նիդերլանդահայ կինոպրոդյուսեր և Ամստերդամի կենդանաբանական այգու յոթերորդ տնօրենը 2003-2017 թվականներին։

## Կենսագրություն
Բալյանի հայրական պապերը հայեր էին, որոնք Թուրքիայից փախել էին Եգիպտոս։ Նրա հայրը ծնվել է Եգիպտոսում։ Նա ոսկու առևտուր է արել, ամուսնացել է հոլանդացի կնոջ հետ։ Նիդերլանդներում նա գլխավորել է կինոյի վարձույթի ընկերություն։

1972-1974 թվականներին Բալյանը սովորել է կենդանաբանություն, բայց այդ մասնագիտությամբ գիտական աստիճան չի ստացել։ 1975 թվականից աշխատել է կինոարտադրության ոլորտում։ Բալյանը եղել է Movie Film Productions-ի, Polygram-ի, Canal+-ի և Studio Canal-ի տնօրենների խորհրդի անդամ։ Նա Քրիս Բրոուերի հետ ստեղծել է պրոդյուսերական հայտնի երկյակ և թողարկել այնպիսի հաջողակ ֆիլմեր, ինչպիսիք են *«Շիկակարմիր մազերով աղջիկը»* (1981), *«Սիրեցյալները»* (1984), *«Մայրիկը զայրանում է»* (1986), *«Վերադարձ Էգստգեստ»* (1987) և *«Ջոնսոնները»* (1992)։ 1997 թվականին Բալյանը դարձել է Minerva կինոթատրոնների ցանցի համատնօրեն, որը 2010 թվականին վաճառվել է Pathé-ին։

2003 թվականին Բալյանը Ամստերդամի կենդանաբանական այգու՝ «Արտիսի» տնօրենի պաշտոնում փոխարինել է Մարտեն Ֆրանկենհեյսին։ Նրա նշանակվելու պահին կենդանաբանական այգին վնասաբեր էր և ուներ բացասական կապիտալ։ Բալյանը վերակազմակերպել է հաստատությունը և ֆինանսական իրավիճակը կրկին կարգավորել։ Բացի այդ, ավելացել են այցելուների քանակը և «Արտիսի» կենդանիների թիվը։ Նրա նախորդի՝ Մարտեն Ֆրանկենհեյսի օրոք սկսված հիմնանորոգման խոշոր նախագծերի շարքը շարունակվել է արավամերիկյան Պամպայի (2004), նոր ինսեկտարիումի (2005) և Լեմուրենլենդի (2008) կառուցմամբ և փասիանարիումի, թռչունների և կապիկների տների վերանորոգմամբ (2010-2011)։ Բացի այդ, Բալյանը ներկայացրել է կենդանաբանական այգու թալիսմանը՝ Artis de Partis-ը՝ հին գուլպայի տեսքով արարածը։ Բազմացման ծրագրերը ֆինանսավորվել են թավշե այս խաղալիքի վաճառքից ստացված հասույթով։

2017 թվականին տնօրենի պաշտոնում Բալյանին հաջորդել է Ռեմբրանդտ Սուտորիոսը։

## Անձնական կյանք
Հայկ Բալյանը եղել է ամուսնացած, ունի երկու զավակ։

## Ծանոթագրություններ

Կատեգորիա:Բնօրինակում անաղբյուր հոդվածներ
Կատեգորիա:Նիդերլանդահայեր
Սուրբ Աստվածածին եկեղեցի (Ղզլքիլիսա)

**Սուրբ Աստվածածին եկեղեցի** կամ **Կարմրավանքի Սուրբ Աստվածածին եկեղեցի**, հայ Առաքելական եկեղեցի Վրաստանի Քվեմո Քարթլիի մարզի Ծալկայի շրջանում, Ծալկայից 25 կմ դեպի հյուսիս-արևմուտքում, գտնվող հայաբնակ Ղզլքիլիսա գյուղում, կառուցվել է 19-րդ դարում։

Ղզլքիլիսա գյուղի անվանումը թուրքերեն է, որը թարգմանաբար նշանակում է Կարմրավանք։ Սուրբ Աստվածածին եկեղեցու մասին կան արխիվային տեղեկություններ սկսած 19-րդ դարից։

Ըստ 1840-1880-ական թվականների տեղեկությունների, եկեղեցին ի սկզբանե եղել է փայտաշեն կառույց, ունեցել է 296 ծխական․ քահանա և դպիրներ։ Եկեղեցին ունեցել է նաև կալվածքներ։

Այժմ եկեղեցին քարաշեն բազիլիկ կառույց է, որի չափսերն են (6,84 x 10) մետր։ Շենքի ներսը կամարաձև է, ունի մեկ մուտք հարավային կողմից, որի վերնամասում ագուցված է խաչ՝ այն թվագրված է 1874 թվականով։

Եկեղեցու ներսում ՝ արևելյան կողմում գտնվում է մկրտության ավազաննը, որի վերևում կա հայերեն արձանագրություն․

Մուտքի վերևի մասում  կառուցված է երկհարկանի զանգակատուն։

Եկեղեցու քահանան է եղել՝ Հովհաննես քահանա Տեր-Խաչատրյանը։

Եկեղեցին վերակառուցվել է Արամյան ընտանիքի բարերարությամբ, որից հետո 2001 թվականի դեկտեմբերի 1-ին, Սուրբ Թադեոս և Սուրբ Բարդուղիմեոս առաքյալների տոնին եկեղեցին վերաօծվել է, Վիրահայոց թեմի բարեխնամ առաջնորդ Տ. Գևորգ արքեպսկոպոս Սերայդարյանի ձեռամբ, Սամցխե-Ջավախքի առաջնորդական փոխանորդ Տ. Բաբգէն աբեղա Սալբիյանի և հոգևոր դասի մասնակցությամբ։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ծալկայի շրջանի հայկական առաքելական վանքեր և եկեղեցիներ
Սուրբ Մինաս եկեղեցի (Աշխալա)

**Սուրբ Մինաս եկեղեցի**, Հայ Առաքելական Սուրբ Եկեղեցի, գտնվում է Վրաստանի Քվեմո Քարթլիի մարզի, Ծալկայի շրջանումի հայաբնակ Աշխալա գյուղում, կառուցվել է 19-րդ դարում։

19-րդ դարի 30-40-ական թվականների տեղաբնակ հայերի պահանջով, հոգևոր խորհուրդը որոշում է կառուցել եկեղեցի բնակիչների հոգևոր կարիքները բավարարման համար։

Ըստ Հայ Առաքելական Սուրբ Եկեղեցու Վրաստանի և Իմերեթի թեմի արխիվներում պահպանված տեղեկությունների, եկեղեցու մասին կան հիշատակումներ սկսած 19-րդ դարի 30-40-ական թվականներից, նաև հիշատակվում է որ եկեղեցին ունեցել է՝ 770 ծխական, մեկ քահանա՝  Տեր Խաչատուր Հովհաննիսյանը, և երկու դպիր՝ Պետրոս Հարությունյանը ու Խաչատուր Հարությունյանը։

Եկեղեցին ունեցել է շարժական և անշարժ գույք։ Աշխալա գյուղում եղել է նաև մի քանի ուխտատեղի՝ Սուրբ Աստվածածին Մուղնե և Սուրբ Աղբյուր։

Սուրբ Մինաս եկեղեցին քարաշեն բազիլիկ կառույց է, նրա չափսերն են (17,25 x 10,2) մետր։ Ունի մեկ մուտք որը արևմտյան կողմից է, մուտքի վերևի մասում ագուցված է խաչ, ներսի սրահը հենված է 4 սյուների վրա, իսկ խորանի աջ և ձախ կողմերում ավանդատներ են, եկեղեցին ունի նաև զանգակատուն։

Եկեղեցու հոգևոր կազմը եղել է՝  Խաչատուր քհն. Հովհաննիսյանը, Հովսեփ քհն. Պողոսյանը, Հովսեփ քհն. Մազմանյանցը, Ղազար քհն. Սարգսյանը, որոնք ծառայել են 1840-1880-ական թվականներին։

Խորհրդային անաստվածության տարիներին եկեղեցին մի քանի անգամ վերանորոգվել է սակայն 1930 թվականին փակվել է և օգտագործվել է որպես պահեստ և որոշ ժամանակ անց կինոսրահ։

Հետխորհրդային տարիներին արդեն իսկ՝ 20-րդ դարի 90-ականներին, գյուղացիների և բարերարների ջանքերով եկեղեցին վերանորոգվել է և վերաբացվել, իսկ արդեն՝ 1994 թվականիից եկեղեցին գործում է։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ծալկայի շրջանի հայկական առաքելական վանքեր և եկեղեցիներ
Արմեն Մելիքյան (ըմբիշ)

**Արմեն Մելիքյան** (), հայ ըմբիշ։

## Կենսագրություն
Արմեն Մելիքյանը ծնվել է 1996 թվականի փետրվարի 7-ին Էջմիածնում։ 2013 թվականին եղել է Եվրոպայի պատանիների չեմպիոն, իսկ 2015, 2016 թվականներին երիտասարդների Հայաստանի մրցանակակիր։ 2017 թվականի սկզբին հեռացել է մեծ սպորտից և միառժամանակ մեկնել արտագնա աշխատանքի։ 2017 թվականի ավարտին վերադարձել է Հայաստան և մասնակցել Հայաստանի մեծահասակների առաջնությանն ու դարձել չեմպիոն 60 կգ քաշային կարգում։ 2018 թվականից մեծահասակների Հայաստանի հավաքականի անդամ է։ 2019 թվականին նվաճել է Հունգարիայիայում տեղի ունեցած մինչ 23 տարեկանների աշխարհի առաջնության է չեմպիոնի տիտղոսը։ 2021 թվականի մայիսի 8-9-ը Բուլղարիայի մայրաքաղաք Սոֆիայում անցկացված վարկանիշային մրցաշարում դարձել է չեմպիոն՝ նվաճելով նաև Տոկիոյի 2020-ի Օլիմպիական խաղերի ուղեգիր 60 կգ քաշային կարգում։

Տոկիո 2020-ի  մասնակից է։

## Անձնական Կյանք
Ամուսնացած է, ունի երեխա։

## Ծանոթագրություններ

## Արտաքին հղումներ
* Օլիմպիական VLOG. Արմեն Մելիքյան
* Ապրեն հերոսներս․ Կարեն Գիլոյանի լուսանկարը՝ օլիմպիական ուղեգրեր նվաճած ըմբիշների հետ
* UWW. Արմեն Մելիքյանի հնարքը՝ վարկանիշային մրցաշարի լավագույն եռյակում (տեսանյութ) 
* Հայաստանի հունահռոմեական ոճի չորս ըմբիշ կգոտեմարտի օլիմպիական ուղեգրի համար
* Արմեն Մելիքյանը՝ ըմբշամարտի Եվրոպայի չեմպիոն

Կատեգորիա:Հայ ըմբշամարտիկներ
Կատեգորիա:Հայ օլիմպիական ըմբշամարտիկներ
Տաղարան (5292)

**Տաղարան** (5292), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5292 թվի տակ։ Ձեռագիրը գրվել է 18-րդ դարում՝ 1816 թվականին [Կարապետ [ենթադրաբար] Արևելցի (տաղասաց Ա)](https://hy.wikipedia.org/wiki/%D4%BF%D5%A1%D6%80%D5%A1%D5%BA%D5%A5%D5%BF_%5B%D5%A5%D5%B6%D5%A9%D5%A1%D5%A4%D6%80%D5%A1%D5%A2%D5%A1%D6%80%5D_%D4%B1%D6%80%D6%87%D5%A5%D5%AC%D6%81%D5%AB_%28%D5%BF%D5%A1%D5%B2%D5%A1%D5%BD%D5%A1%D6%81_%D4%B1%29) գրիչի կողմից։ Գրված է թղթի վրա, որը ունի 14×10 չափս։ Ձեռագիրը կազմված է 56 (և 63 թերթ տպագիր) թերթից։ Գրված է միասյուն, երկսյուն, նոտրգիր, բոլորագրով։ Ունի Աստուածածին 1 (տպագիր) մանրանկարներ։ Կազմը՝ կաշեպատ տախտակ դրոշմազարդ, աստառը՝ թուղթ 1, տպագիր, Սաղմոսարան։ Հիշատակարան գրչի՝ 10ա (18-րդ դար), 39ա (1816 թվական), կնիք՝ 28ա 32բ (1801 թվական, Մելիքսէթ), 32բ (1801 թվական, Յօվանէս)։
## Բովանդակություն
* Տաղք (Կարապետ երեց, Կար. Արևելցի, Ղազար Ջահկեցի, Դավիթ վրդ., Սիմ. Երևանցի, Նաղաշ Յովնաթան, Գալուստ Կայծակ, Պետրոս վրդ., Առ. Սիւնեցի, Բադալ, Պաղտասար դպիր, Գր. Նարեկացի, անանունք)։ 
* Վիճակացույց (չափ)։
* Օրինակք նամակաց և այլևայլ գրութեանց։
* Կանոն հայր վանուց օրհնելոյ։
* Տպագիր՝ ա. Համառօտ պատմութիւն տնօրինականացն, Վենետիկ, 1700 թ., բ. Պարզատօմար ըստ Հռօմայեցւոց (սկսվում է 1695-ից), գ. Պարզատոմար (պահպանված են 81-96 էջերը)։

## Ծանոթագրություններ

Կատեգորիա:Մատենադարանի ձեռագրեր
Կորյուն Սողոմոնյան

**Կորյուն Սամվելի Սողոմոնյան** (), հայ բռնցքամարտիկ։

## Կենսագրություն
Ծնվել է 1993 թվականի մայիսի 16-ին, Կոտայքի մարզի Զովունի գյուղում։ Ութ տարեկանից զբաղվում է բռնցքամարտով։ Եղել է Հայաստանի բազմակի չեմպիոն, 2009 թվականին Երևանում տեղի ունեցած  պատանիների աշխարհի առաջնությունում նվաճել է չեմպիոնի տիտղոսը։ 2010 թվականին մասնակցել է Բաքվում տեղի ունեցած պատանիների աշխարհի առաջնությանը, բայց չի հաջողվել պահպանել չեմպիոնի տիտղոսը։ 2011 թվականին դարձել է պատանիների Եվրոպայի չեմպիոն, 2012 թվականին՝ Եվրոպայի մինչև 22 տարեկանների չեմպիոն։ 2015 թվականի մեծահասկաների Եվրոպայի առաջնությունում Կորյուն Սողոմոնյանը զվաղեցրել է 5-րդ տեղը։

2017-2019 թվականներին Կորյուն Սողոմոնյանի մարզական կարիերայում եղել է դադար։ Ռինգ է վերադարձել 2019 թվականին և նույն թվականին դարձել Հայաստանի ազգային օլիմպիական կոմիտե նախաձեռնությամբ Երևանում դեկտեմբերի 13-18-ը անցկացված «Կաշվե ձեռնոց» բռնցքամարտի ընտրական մրցաշարի հաղթող։

2020 թվականի մարտի 16-ին Լոնդոնում մեկնարկած մրցաշարում ձեռք է բերել Տոկիո 2020-ի ուղեգիր։

## Ծանոթագրություններ

## Արտաքին հղումներ
*Կորյուն Սողոմոնյանը պարտվեց մեկնարկային մենամարտում (տեսանյութ) 
*Կորյուն Սողոմոնյանը դուրս մնաց օլիմպիական պայքարից
*Կորյուն Սողոմոնյանի մեկնարկային մենամարտը Տոկիո-2020-ում՝ ArmSport-ի ֆոտոշարքում

Կատեգորիա:Հայ բռնցքամարտիկներ
Սուլեյման ալ-Բուսթանի

**Սուլեյման ալ-Բուսթանի** (; ), արաբ բանաստեղծ, հրապարակախոս, թարգմանիչ, Բուտրուս ալ-Բուսթանիի զարմիկը։

Ծնվել է Լիբանանում քրիստոնեական ֆելլահ ընտանիքում, սովորել է Բեյրութում։

Օսմանյան կայսրությունում եղել է պետական ծառայող։ Դեմ է եղել  արաբական երկրները կայսրությունից դուրս բերելու ծրագրերին։
Հանդիսացել է  «Ալ-Ջաննա» («Այգի») թերթի և «Ալ-Ջինան»(«Այգեպան»)  ամսագրի աշխատակից։

1914  թվականից ապրել է Շվեյցարիայում, 1924-ից՝ ԱՄՆ–ում։ Շարունակել է իր ազգականի՝ Բուսթանի Բութրուսի սկսած «Դաիրաթ ալ–Մաարիֆ» («Գիտելիքների շրջանակ») հանրագիտարանի հրատարակումը (հ․ 7–11, 1887–1900)։

17 տարի աշխատել է «Իլիական»-ի թարգմանության և ծանոթագրությունների վրա (հրատարակվել է 1904)։

## Ծանոթագրություններ

## Գրականություն
* Brockelmann С. Geschichte der arabischen Literatur. — Bd 2. — Leipzig, 1949.
* Крачковский И. Ю. Избр. соч. — Т. III. — М.—Л., 1956.

## Արտաքին հղումներ
* Л. Н. Некора Л. Бустани Сулейман // Литературная энциклопедия: В 11 т. — М., 1929—1939. — Т. 1. — М.: Изд-во Ком. Акад., 1930. — Стб. 631.

Կատեգորիա:Արաբ բանաստեղծներ
Կատեգորիա:Արաբ թարգմանիչներ
Կատեգորիա:Լիբանանցի գրողներ
Կատեգորիա:Արաբ քաղաքական գործիչներ
Կատեգորիա:Արաբ պատմաբաններ
Արման Դարչինյան

**Արման Դարչինյան** (), հայ բռնցքամարտիկ։

## Կենսագրություն
Արման Դարչինյանը ծնվել է 1994 թվականի ապրիլի 30-ին Վանաձորում։ Պրոֆեսիոնալ բռնցքամարտի թեթևագույն քաշային կարգում աշխարհի նախկին բացարձակ չեմպիոն Վիկ Դարչինյանի եղբոր որդին է։ Արման Դարչինյանը բռնցքամարտով զբաղվում է 10 տարեկանից։ Եղել է Հայաստանի 7-ակի չեմպիոն, 2018 թվականի աշխարհի գավաթի խաղարկության բրոնզե մեդալակիր։ 2019 թվականի աշխարհի առաջնությունում զբաղեցրել է 5-րդ տեղը։

2019 թվականի հոկտեմբերի 27-ին Լոս Անջելեսում առաջին մենամարտն է անցկացրել բռնցքամարտի երեկոյի պրոֆեսիոնալ ռինգում։ Նորամուտը նշել է ԱՄՆ-ում հաղթանակով՝ 4 ռաունդանոց մենամարտի երկրորդ ռաունդում նոկաուտի ենթարկելով ամերիկացի Քենդել Մեյես-Թեյլորին։ Տոկիո 2020-ի ուղեգիրը նվաճել է 2021 թվականի հունիսի 4-10 Փարիզում անցկացված օլիմպիական վարկանիշային մրցաշարում՝ դառնալով բրոնզե մեդալակիր։

Տոկիո 2020-ի մասնակից է։

## Ծանոթագրություններ

## Արտաքին հղումներ
*Արման Դարչինյանը հաղթանակով մեկնարկեց աշխարհի առաջնությունում 

Կատեգորիա:Ամառային օլիմպիական խաղերի մարզիկներ Հայաստանից
Կատեգորիա:Հայ բռնցքամարտիկներ
Համահայկական ազգային պետականություն կուսակցություն

**Համահայկական ազգային պետականություն կուսակցություն**, հայկական քաղաքական կուսակցություն։ Այն հիմնադրվել է 2021 թվականի մայիսի 13-ին և ներկայումս գլխավորում է Արթուր Վարդանյանը։

## Պատմություն
Համահայկական ազգային պետականություն կուսակցությունը հիմնադրվել է 2021 թվականի մայիսին, և Արթուր Վարդանյանը միաձայն ընտրվել է որպես կուսակցության նախագահ։ Հետագայում կուսակցությունը հայտարարեց 2021 թվականին Հայաստանում կայանալիք խորհրդարանական ընտրություններին մասնակցելու իր մտադրության մասին։ Կուսակցությունը դեմ էր այլ քաղաքական կուսակցությունների հետ որեւէ դաշինքների ստեղծմանը։ Ընտրությունների արդյունքներով կուսակցությունը հավաքել է ընտրողների ձայների 0,06 տոկոսը` Ազգային ժողովում ոչ մի տեղ չստանալով։ Ներկայումս կուսակցությունը հանդես է գալիս որպես արտախորհրդարանական ուժ։

## Ընտրությունների հաշվետվություն
### Պառլամենտական ընտրություններ

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Համահայկական ազգային պետականություն - Քաղաքական երկխոսություն

Կատեգորիա:Հայաստանի կուսակցություններ
Վլադիկ Աբրահամյան

**Վլադիկ Ռաֆայելի Աբրահամյան** (), հայ ազատամարտիկ, դեղաբուսաբան, սորտափորձարկող, գյուղատնտեսական գիտությունների թեկնածու (1987)։

## Կենսագրություն
Ծնվել է 1944 թվականի մայիսի 1-ին, Գորիսի շրջանի Տեղ գյուղում։ Նախնական կրթությունը ստացել է գյուղի միջնակարգ դպրոցում, ապա սովորել՝ Գորիսի գյուղատնտեսական տեխնիկումում։ 1969 թվականին սովորել և ավարտել է Հայկական գյուղատնտեսական ինստիտուտը, 1973 թվականին՝ Երևանի անասնաբուծական-անասնաբուժական ինստիտուտը, իսկ 1976 թվականին՝ ՀՍՍՀ հողագիտության և ագրոքիմիայի ԳՀԻ ասպիրանտուրան։ 1963-1964 թվականներին աշխատել է Տաթևի ՀԷԿ-ում, 1964 թվականին Գորիսի «Ավանգարդ» սովխոզում՝ անասնաբույժ։ 1965 թվականից աշխատել է Գորիսի «Գյուղտեխնիկա»-ի բաժնի վարիչ։ 1989-1991 թվականներին բուսաբուժ է աշխատել Երևանի թիվ 19 պոլիկլինիկայում։ 1990-1995 թվականներին եղել է Երևանի Շահումյանի շրջանի շրջխորհրդի պատգամավոր, 1996 թվականից՝ Մալաթիա-Սեբաստիա համայնքի ավագանի։ Հեղինակել է մոտ 100 գիտական հոդված։

## Պարգևներ
* «Հայրենիքին մատուցած ծառայությունների համար» մեդալ - պարգևատրվել է 2014 թվականի հունվարի 21-ին։

## Ծանոթագրություններ

Կատեգորիա:Հայ ազատամարտիկներ
Կատեգորիա:Հայ գյուղատնտեսներ
Կատեգորիա:Արցախյան պատերազմի մասնակիցներ հայկական կողմից
212 (երգ)

**«212»** (արտասանվում է *two-one-two),* ամերիկուհի հիփ հոփ կատարող Ազիլիա Բենքսի դեբյուտային սինգլը։ Կոմպոզիցիայի երաժշտական բաղադրիչները հիմված են բելգիացի DJ Basto (Lazy Jay)-ի «Float My Boat» երգի վրա։ Նա նաև դարձել է Ազիլիայի տարբերակի պրոդյուսերը։ 2011 թվականի դեկտեմբերի 6-ին երգը պաշտոնապես թողարկվել է որպես «''1991»'' դեբյուտային մինի ալբոմի լիդ-սինգլ, մինչ այդ պահը երգը հասանելի է եղել անվճար ներբեռնման համար։ Երգը ջերմորեն է ընդունվել Եվրոպայում, նրան հաջողվել է մտնել Մեծ Բրիտանիայի թոփ 20 չարթ, ինչպես նաև հայտնվել Բենիլյուքսի երկրների չարթերում։ Սեպտեմբերին երգը հայտնվել է BBC Radio 1-ի ռոտացիա, որտեղ ընտրվել է «Շաբաթվա լավագույն ձայնագրություն»։ 2011 թվականի վերջում «212»-ը հայտնվել է տարբեր հրատարակությունների վերջնական ցուցակներում, *[[Pitchfork]]-*ը երգը տեղադրել է 9-րդ հորիզոնականում, իսկ *[[The Guardian]]-*ը՝ 2-րդ։

Երգը իր անվանումը ստացել է Մանհեթենի հեռախոսային կոդից. Ազիլիան ծնունդով այնտեղից է։

## Քննադատների արձագանքները
Երգը երաժշտական քննադատների կողմից ստացել է հիմնականում դրական արձագանքներ։ Այսպիսով, «*The Guardian»-*ը գրել է դրական գրախոսություն՝ երգը դնելով 2011 թվականի լավագույն երգերի ցանկի №2 տեղում։ *[[Pitchfork]]-*ից ստացել է «Լավագույն նոր երգ» նշումը։ *[[The Independent]]*,  *[[NME]]*, *[[The Village Voice]]*, *[[NPR Music]]* հրատարակությունները ևս դրական են արձագանքել։

### Վերջնական ցուցակները

## Տեսահոլովակ
«212»-ի տեսահոլովակը տեղադրվել է «YouTube»-ում 2011 թվականի սեպտե, բերի 12-ին, որի ռեժիսորն է հանդիսացել Վինսենթ Ցանը։ Հոլովակը նկարահանվել է սև-սպիտակ տարբերակով, Ազիլիան 3 րոպեների ընթացքում աղյուսե պատի մոտ պարում է, ինչպես նաև ռեփ է կարդում։

## Օգտագործումը ԶԼՄ-ներում
Երգն օգտագործվել է «Աղջիկներ» (HBO), «Կաթնակերները» (E4) հեռուսասերիալներում, ինչպես նաև մի քանի ֆիլմերում, որոնց թվում են «Կիսաշրջազգեստավոր ոստիկանները», «Էլիտար հասարաություն» և «Կատարյալ ձայն» ֆիլմերը։

## Կոմպոզիցիաների ցանկ
;Թվային բեռնում
#"212" – 3:25

## Չարթեր
### Շաբաթական չարթեր

### Տարեկան չարթեր

## Հավաստագրումներ և վաճառքներ

|
|

## Թողարկումների պատմություն

## Ծանոթագրություններ

## Արտաքին հղումներ
* 

Կատեգորիա:2011 երգեր
Կատեգորիա:2011 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
Ամենակեր շաբաթ

**Ամենակեր շաբաթ**, ուղղափառ սլավոնների շաբաթ։ Այն սկսվում է Մեծ պասի սկզբից 3 շաբաթ առաջ, երբ ամեն օր կարելի է ուտել համեստ սնունդ՝ չորեքշաբթի և ուրբաթ օրերին առանց հետևելու պասին։ Այս շաբաթը և իրեն հաջորդող Մասլենիցան նվիրված են Մեծ պասի նախապատրաստություններին։

## Այլ անվանումներ
, Միջին շաբաթ, Ընդհանուր (հյուիսային ռուսերենով); , ; .

## Ավանդույթներ
Շաբաթը կոչվում է «Ամենակեր», քանի որ եկեղեցին թույլ է տալիս ամբողջ շաբաթվա ընթացքում սնվել համեստ, նույնիսկ չորեքշաբթի և ուրբաթ օրերին՝ ավանդական պասային օրերին։ Այս շաբաթը նախավերջինն է, երբ կարելի է ուտել միս, այդ պատճառով էլ թույլատրվում էր ուտել սալ և սովորականից շատ միս։

Բուլղարացիները այս շաբաթն անվանում էին «Ռուսական շաբաթ»՝ կապված պասի խախտումով կամ էլ «Կանոնավոր կիրակի», այսինքն՝ «նույնանման», երբ համեստ ուտելիքը կարելի է ամեն օր ուտել։ Դրան հակադրվում էր Գունավոր շաբաթը, երբ պասային և համեստ օրերը մեկըդմեջվում էին, և ընդունված էր պաս պահել չորեքշաբթի և ուրբաթ օրերին։

Բելառուսները կարծում էին, որ եթե բուքը կիրակի օրն էր լինում, ապա վարսակը պիտի ցանվեր այդ օրվանից 9 շաբաթ հետո. եթե երկուշաբթի էր՝ 8 շաբաթ հետո, իսկ եթե ամբողջ շաբաթվա ընթացքում ձնաբուք է որ, ուրեմն վարսակը պիտի ցանվի շատ շուտ։ Սկզբում բքի մասին բելառուսներն ասում էին. «Սա Ամենակերն է գալիս» (), իսկ վերջում՝ «Սա Ամենակերն է գնում հյուրերի մոտից» ():

## Տես նաև
* Մսակեր
* Գունավոր շաբաթ
* Մասլենիցա

## Ծանոթագրություններ

## Գրականություն
* 
* 
* 
* 
* 
* 
*  
*  

Կատեգորիա:Ձմեռային տոներ
Կատեգորիա:Շաբաթ
Կատեգորիա:Տոներ այբբենական կարգով
Սուրբ Գևորգ եկեղեցի (Ղուշչի)

**Սուրբ Գևորգ եկեղեցի**, Հայ Առաքելական Սուրբ Եկեղեցի, գտնվում է Վրաստանի Քվեմո Քարթլիի մարզի Ծալկայի շրջանում, Խրամ գետի ափին, Ծալկայից 25 կմ արևմուտք, հայաբնակ Ղուշչի գյուղում, կառուցվել է 19-րդ դարում։

Ըստ Հայ Առաքելական Սուրբ Եկեղեցու Վրաստանի և Իմերեթի թեմի 19-րդ դարի արխիվների Սուրբ Գևորգ եկեղեցին այն երկու եկեղեցիներից մեկն է, որը եղել է Ղուշչի գյուղում։ Արխիվներում մասնավորապես հիշատակվում է «Սուրբ Գևորգ» և «Սուրբ Նշան» եկեղեցիների մասին։

1860-1880 թվականների արխիվային տեղեկություններից պարզ է դառնում, որ Սուրբ Գևորգ եկեղեցին հիմնադրվել է 1855 թվականին։

Եկեղեցին բազիլիկ կառույց է, կառուցված է մոխրագույն տուֆից, ունի մեկ ընդհանուր սրահ, չափսերն են (16,32 x 5,85) մետր։ Եկեղեցին ունի մեկ մուտք, որը բացվում է  արևմտյան մասում, հյուսիսաին և հարավային պատերին մեկական պատուհաններ, եկեղեցուն կից կա զանգակատան։ Զանգակատունը ունի իր առանձին մուտքը, որին հասնելու համար կա զանգակատանը կից աստիճաններ։ Եկեղեցու մուտքի վերևի մասում կա երկու արձանագրություն։ Առաջին արձանագրությունն է․
Երկրորդ արձանագրությունն է․

Նաև հեղինակը նշում է, որ Ղուշչի գյուղում բացի վերոնշված երկու եկեղեցիներից կա նաև մի այլ փոքր եկեղեցի, որը գտնվում է Ծալկայի վիճակային արդյունքների քարաշեն շտեմարանի մոտակայքում։

Եկեղեցին ունեցել է մեկ հոգևորական՝ Հովհաննես քհն. Տեր-Հակոբյան։

2003 թվականին եկեղեցին վերանորոգվում է, բարերար Ստեփան Բարոյան աջակցությամբ, որը ծնունդով Ղուշչիից է, իսկ արդեն 2004 թվականի ապրիլի 7-ին եկեղեցին վերաօծվում է՝ ձեռամբ Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի, մասնակցությամբ Սամցխե-Ջավախքի և Ծալկայի ընդհանուր առաջնորդական փոխանորդ Հոգեշնորհ Տեր Բաբգէն վարդապետ Սալբիյանի և տեղի հոգևոր դասի։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ծալկայի շրջանի հայկական առաքելական վանքեր և եկեղեցիներ
Սուրբ Թադեոսի եկեղեցի (Կեմ)

**Սուրբ Թադեոսի եկեղեցի**, հայկական առաքելական ավերված եկեղեցի պատմական Արևմտյան Հայաստանի Հայոց ձորի գավառի Կեմ գյուղում, ներկայում՝ Թուրքիայի Հանրապետության Վանի մարզի Արտամետ (Էդրեմիտ) շրջանում։

## Պատմություն
Ըստ ավանդության՝ եկեղեցին հիմնադրել և օծել է Հիսուս Քրիստոսի 12 առաքյալներից Թադեոս առաքյալը։ Այդ մասին է վկայում նաև 1883 թվականին հիշատակությունը, որտեղ ասվում է, որ եկեղեցին հիմնադրել է առաքյալը և կառուցվել է բարձրակարգ ճարտարապետի կողմից։ Եկեղեցու դռան վրա եղել է մի խաչքար, որի մեջտեղում կար սեպ։ Հայտնի է, որ Թադեոս առաքյալն իր օծած խաչերի մեջտեղում սեպ էր ամրացնում։

Հայտնի է, որ Համիդյան ջարդերի օրերին՝ 1895 թվականին, եկեղեցին թալանվում է։

Հայոց ցեղասպանության հետևանքով հայաբնակ Կեմ գյուղի դատարկվում է, իսկ Սուրբ Թադեոս եկեղեցին ամբողջությամբ ոչնչացվում 1920-1930-ական թվականներին։ Ոչնչացումից հետո եկեղեցու տարածքում կառուցվել է այլ շինություն, իսկ քարերն օգտագործվել որպես շինանյութ։

## Գրադարան
Սուրբ Թադեոս եկեղեցին ունեցել է հարուստ գրադարան։ Հայոց ցեղասպանության նախօրեին եկեղեցում էին պահվում ձեռագիր երեք Ավետարաններ, որոնցից երկուսը հայտնի էին Ծաղկաբեր և Կարմիր անուններով։ Այնտեղ էին պահվում նաև արծաթապատ կողքերով Ավետարաններ և եկեղեցական այլ իրեր։ Ավետարաններն ու այլ իրերը Մեծ Եղեռնի օրերին այրվում են։

## Ծանոթագրություններ

Կատեգորիա:1-ին դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Վանի մարզի հայկական վանքեր և եկեղեցիներ
Սուրբ Վարդան զորավար եկեղեցի

**Սուրբ Վարդան զորավար եկեղեցի**, Հայ Առաքելական եկեղեցի, գտնվում Վրաստանի Սամցխե-Ջավախքի մարզի Դիլիֆ գյուղում, կառուցվել է 19-րդ դարում։

Սուրբ Վարդան զորավար եկեղեցին կառուցվել է 1866 թվականին, դրա մասին վկայում է եկեղեցու բարավորի արձանագրությունը։
Արձանագրության մեջ ասվում է․

1847-1885 թվականների մատյաններում գյուղի գործող եկեղեցին հիշատակվում է «Սուրբ Գևորգ», որից հետո «Սուրբ Վարդան» անունով։

Եկեղեցու վերաբերյալ կան տվյալներ Վրաստանի և Իմերեթի թեմի արխիվներում, որոնցից ամենա հինը 1839-1840-ական թվականների է։

Ըստ 1880 թվականի տվյալների Սուրբ Վարդան զորավար եկեղեցին հիշատակվում է որպես քարաշեն կառույց։

1915 թվականի դրությամբ եկեղեցու ծխականների թիվը եղել է 1242։

Եկեղեցու հոգևոր կազմն է եղել՝  Տեր-Մանուել քհն. Մերոյանը, Տեր-Հովհաննես քհն. Հովհաննիսյանը, որոնք քահանայագործել 1839-1840 թվականներին։

## Ճարտարապետություն
Եկեղեցին եռանավ բազիլիկ կառույց է, կառուցված է սրբատաշ և անմշակ քարերով, նրա չափսերն են (11 x 18) մետր։ Եկեղեցու արևմտյան կողմում կա մետաղյա զանգակատուն, ունի մեկ մուտք և մեկ պատուհան որոնք արևմտյան կողմից եմ։ 
 
Սուրբ խորանը գտնվում է եկեղեցու արևելյան մասում, իսկ նրա աջ և ձախ կողմերում ավանդատներ են, կա նաև մկրտության ավազան որը գտնվում է հյուսիսաին պատին։

Խորհրդային անաստվածության տարիներին եկեղեցին փակեցին և վերածեցին պահեստի, իսկ արդեն հետխորհրդային տարիներին, մասնավորապես 2017 թվականին եկեղեցին վերանորոգվեց, իսկ վերանորոգման աշխատանքները կազմակերպեցին նախկին տեղաբնակներից։

2018 թվականի հոկտեմբերի 12-ին  եկեղեցին վերաօծվեց, ձեռամբ Վիրահայոց թեմի առաջնորդ Գերաշնորհ Տեր Վազգեն եպիսկոպոս Միրզախանյանի։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Նինոծմինդայի շրջանի հայկական առաքելական վանքեր և եկեղեցիներ
Ռաֆայել Սամուրղաշև

**Ռաֆայել Վարդերեսովիչ Սամուրղաշև**  (, ), ծագումով հայ խորհրդային և ռուսաստանցի հունահռոմեական ոճի ըմբիշ, ԽՍՀՄ առաջնության մեդալակիր (1989), Օլիմպիական խաղերի մասնակից (2000), միջազգային կարգի ԽՍՀՄ սպորտի վարպետ,  Ռուսաստանի վաստակավոր մարզիչ (1995), Ռուսաստանի Դաշնության Ֆիզիկական կուլտուրայի վաստակավոր գործիչ, Հարավային դաշնային շրջանի հասարակական ըմբշամարտի ասոցիացիաների միջմարզային ասոցիացիայի նախագահ, օլիմպիական չեմպիոն Վարդերես Սամուրղաշևի ավագ եղբայրը։

## Կենսագրություն
Ռաֆայելը ծնվել է սպորտով զբաղվող հայկական ընտանիքում։ Հայրը՝ Վարդերես Սեմենովիչը (1937-2009) եղել է հունահռոմեական ոճի ըմբշամարտի Ռուսաստանի վաստակավոր մարզիչ։ Մայր՝ Նելլի Արիստակեսովնան եղել է հունահռոմեական ոճի ըմբշամարտի Ռուսաստանի վաստակավոր մարզիչ, Ռուսաստանի միակ կինը, որն այդ մարզաձևում ստացել է մարզչի բարձրագույն կոչում։

Ռաֆայելն ըմբշամարտով սկսել է զբաղվել տասնհինգ տարեկանում, մարզիչը եղել է ԽՍՀՄ սպորտի վարպետ Սուրեն Ղազարովը։1989 թվականին դարձել է ԽՍՀՄ առաջնության բրոնզե մեդալակիր, Հայաստանի հավաքականի կազմում 2000 թվականին մասնակցել է Սիդնեյի Օլիմպիական խաղերին։

## Ընտանիք
Ռաֆայելն ամուսնացած է Տատյանա Սամուրղաշևայի հետ, նրանք ունեն 5 դուստր՝ Լարիսա, Օլգա, Տատյանա, Աննա և Անաստասիա։ Երեք կրտսեր աղջիկները զբաղվում են թենիսով, մարզվում  են ԱՄՆ-ում՝ Ֆլորիդա նահանգի Բրեդենտոն քաղաքում գտնվող Նիկա Բոլետերիի ակադեմիայում։

### Եղբայրներ
*Ալբերտ Սամուրղաշև (ծնված 1965) ֊ Ռուսաստանի վաստակավոր մարզիչ։
*Սեմյոն Սամուրղաշև (ծնված 1976) - Ռուսաստանի վաստակավոր մարզիչ։
*Վարդերես Սամուրղաշև (ծնվ. 1979) ֊ 2000 թվականի օլիմպիական խաղերի չեմպիոն է։

## Ծանոթագրություններ

## Արտաքին հղումներ
*Ռաֆայելի և իր ընտանիքի անդամների լուսանկարները hayazg․ru կայքում
* FILA database
* Sports-Reference.com
* 
* պրոֆիլը International Wrestling Database կայքում
* К 50-летию Рафаэля Самургашева 

Կատեգորիա:Հայ ըմբշամարտիկներ
Ով վերադառնա, կշարունակի սիրել

**«Ով վերադառնա, կշարունակի սիրել»** (), 1966 թվականի խորհրդային գեղարվեստական ֆիլմ, որը նկարահանել է ռեժիսոր և սցենարիստ Լեոնիդ Օսիկան Ա. Դովժենկոյի անվան կինոստուդիայում։

Պրեմիերան տեղի է ունեցել 1968 թվականի մարտի 11-ին։

Ֆիլմում հնչում են Հայրենական մեծ պատերազմին մասնակցած պոետների բանաստեղծությունները (Վլադիմիր Բուլաենկո, Սեմյոն Գուձենկո)։

## Սյուժե
Պատերազմի սկիզբը։ 1941 թվական։ Երիտասարդ բանաստեղծ զինվորը, փորձելով փրկել վիրավոր հրամանատարին, ինքն է վիրավորվում։ Հայտնվելով գերմանական թիկունքում՝ նա փորձությունների երկար ճանապարհ է անցնում, նախքան պարտիզանական ջոկատ մտնելը։

Պատերազմը ֆիլմում ցուցադրվում է ոչ այնքան սխրագործության և հերոսության տեսակետից, որքան որպես բանաստեղծական անձի ճակատագրի ոլորանների վերլուծություն, որպես դաժանություն, մարդկանց կյանքի և հոգու խարխլում։

## Դերերում
* Բորիս Խմելնիցկի – *բանաստեղծ-զինվոր
* Ա. Վերեմենկո – *բանաստեղծ-զինվորի մայրը
* Լիլիա Գուրովա – *Յայրինի այրին
* Ե. Դիմիտրիու – *գնչուհի
* Անտոնինա Լեֆտի – *Տոնյա
* Վլադիմիր Վոլկով – *պարտիզանական ջոկատի հրամանատար
* Վալերի Բեսսարաբ – *պարտիզան
* Բորիսլավ Բրոնդուկով – *պարտիզան
* Գերման Կաչին – *պարտիզան
* Յուրի Դուբրովին – *զինվոր
* Ալեքսեյ Սաֆոնով – ''գերմանացի սպա
* Իգոր Յասուլովիչ

## Ծանոթագրություններ

## Գրականություն
* 

Կատեգորիա:1966 ֆիլմեր
Կատեգորիա:Ա. Դովժենկոյի անվան կինոստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Միացյալ հայրենիք կուսակցություն

**Միացյալ հայրենիք կուսակցություն**, հայկական քաղաքական կուսակցություն։ Այն հիմնադրվել է 2021 թվականի ապրիլի 23-ին և ներկայումս գլխավորում է տնտեսագետ Մհեր Տերտերյանը։

## Պատմություն
Կուսակցությունը հիմնադրվել է 2020-2021 թվականներին Հայաստանում տեղի ունեցած բողոքի ակցիաների ժամանակ և չունի որևէ քաղաքական ներկայացուցչություն Ազգային ժողովում։ Ներկայումս կուսակցությունը գործում է որպես արտախորհրդարանական ուժ։

Կուսակցությունը հաստատել է 2021 թվականի խորհրդարանական ընտրություններին մասնակցելու իր մտադրությունը, ինչպես նաև հայտարարել է, որ դեմ է որևէ քաղաքական դաշինքի ստեղծմանը։ Թեկնածուների ցուցակը գլխավորել է Լուսինե Ավագյանը։ Ընտրությունների արդյունքում կուսակցությունը հավաքել է ընտրողների ձայների ընդամենը 0,08 տոկոսը՝ չստանալով ոչ մի տեղ Ազգային ժողովում։

## Գաղափարախոսություն
Կուսակցությունը սատարում է Հայաստանի զինված ուժերի ամրապնդմանը, շրջակա միջավայրի պաշտպանությանը, առողջապահության բարելավմանը և Ռուսաստանի հետ սերտ համագործակցության պահպանմանը։

## Ընտրական հաշվետվություն
### Պառլամենտական ընտրություններ

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Միասնական հայրենիք - Քաղաքական երկխոսություն

Կատեգորիա:Հայաստանի կուսակցություններ
Զոոսպորներ

մինի
**Զոոսպորներ**, (զոո․․․ և հուն․ аσπορά — ցանք), զոոգոնիդներ, ջրիմուռների և ստորին սնկերի հատուկ բջիջներ, որոնք ծառայում են անսեռ բազմացմանը։ Զոոսպորները օժտված են մտրակիկներով և ընդունակ են ջրում շարժվելու։ Ի տարբերություն բուսական բնորոշ բջիջների, զոոսպորները չունեն ամուր թաղանթ։ Շատ ջրիմուռների զոոսպորներ, բացի քրոմատոֆորներից, ունեն նաև կարմիր աչք և կծկվող վակուոլ։ Զոոսպորները շարժվում են առաջընթաց և պտուտակաձև, որոշ ժամանակ անց կանգ են առնում, կորցնում մտրակիկները, պատվում ամուր թաղանթով և սկիզբ տալիս սնկի կամ ջրիմուռի նոր օրգանիզմի։ Բջիջները, որոնց մեջ առաջանում են զոոսպորներ, կոչվում են զոոսպորանգիումներ։

Կատեգորիա:Բազմացման ֆիզիոլոգիա
Կատեգորիա:Ջրիմուռներ
Կատեգորիա:Բույսերի բազմացում
Լի Չհան Դոն

**Լի Չհան Դոն** (, ), կորեացի կինոռեժիսոր, սցենարիստ, գրող և պրոդյուսեր։

## Կենսագրություն
Սովորել է Կյոնբուկսկի ազգային համալսարանում` «Կորեական գրականություն» մասնագիտությամբ։ 1983 թվականին գրել է իր առաջին «Չոլլի» () վեպը։ 1993 թվականին նրա սցենարով նկարահանվել է Պակ Կվանսի «Աստղային կղզու վրա» ֆիլմը, իսկ 1995 թվականին նկարահանվել է նույն ռեժիսորի «Մի կայծ» ֆիլմը։ Դրանից հետո նա սկսել է ինքնուրույնաբար զբաղվել ռեժիսուրայով։ 2002 թվականին Լի Չհան Դոնի «Օազիս» ֆիլմը մասնակցել է Վենետիկի կինոփառատոնի մրցութային ծրագրին, որտեղ ստացել է մի քանի մրցանակներ (Կինոմամուլի միջազգային մրցանակ, Համաշխարհային կաթոլիկական ասոցիացիայի հաղորդակցման մրցանակ (SIGNIS) և ռեժիսորական հատուկ մրցանակ)։ 2003-2004 թվականներից Լի Չհան Դոնը զբաղեցրել է Հարավային Կորեայի մշակույթի և տուրիզմի նախարարի պաշտոնը։ Ռեժիսորի հաջորդ «Գաղտնի փայլատակում» ֆիլմը մասնակցել է 2007 թվականի Կաննի կինոփառատոնի մրցութային ծրագրին, որտեղ ստացել է մրցանակ` Կանացի լավագույն դեր անվանակարգում (դերասանուհի` Չոն Դոյոն)։ 2010 թվականին Լի Չհան Դոնի «Պոեզիա» հինգերորդ ֆիլմը մասնակցել է 2010 թվականի Կաննի կինոփառատոնի հիմնական մրցույթին, որտեղ ստացել է մրցանակ` լավագույն սցենարի համար։

## Ֆիլմագրություն
* Կանաչ ձուկը (1997 թվական)
* Անանուխի կոնֆետ (1999 թվական)
* Օազիս (2002 թվական)
* Գաղտնի փայլատակում (2007 թվական)
* Պոեզիա (2010 թվական)
* Այրում (2018 թվական)

## Ծանոթագրություններ

## Արտաքին հղումներ
* Վ. Զախարով։ Տատիկի ազատագրումը

Կատեգորիա:Կորեացի քաղաքական գործիչներ
Կատեգորիա:Հարավկորեացի գրողներ
Կատեգորիա:Հարավկորեացի կինոռեժիսորներ
Կատեգորիա:Հարավկորեացի սցենարիստներ
Կատեգորիա:Պատվո լեգեոնի շքանշանի ասպետներ
Կատեգորիա:Պատվո լեգեոնի շքանշանի սպաներ